DALILI ZA UNABII! 


Hakika sifa njema zote ni za Allah, twamsifu yeye na 
kumtaka msaada wake na msamaha wake, na 
tunajilinda kwa Allah kutokana na shari za nafsi zetu na 
maovu ya vitendo vyetu, atakayeongozwa na Allah basi 
hakuna atakayempoteza, na atakayempoteza basi 
hakuna atakayeweza kumuongoza, na nashuhudia ya 
kwamba hapana apasaye kuabudiwa kwa haki isipokuwa 
Allah peke yake pasina mshirika, na nashuhudia ya 
kwamba kwa hakika Muhammad ni mja na Mtume wa 
Allah, rehema za Allah na amani ziwe juu yake na familia 
yake na maswahaba wake 


Baada ya hayo: 


Mcheni Allah- enyi waja wa Allah- hakika ya kumcha, 
na mchungeni katika siri na minong'ono 


Enyi waislamu: 


Kwa hakika Allah amewatuma mitume ili 
kuwaongoza viumbe, wanakamilisha umbile (fitra?) 


(1) Hotuba hii ilitolewa siku ya Ijumaa, Tarehe: 21/05/1443H, katika Al- 
Masjid Annabawwiy, mji wa Madina, Saudi Arabia. 
(Dalaail annubuwwah: ni dalili na hoja ambazo kwazo mwanadamu 
anajua kuwa manabii wametimilizwa na Allah, na kwamba ni wakweli 
katika yale waliyofikisha). 

(2) (Fitra: ni hali ambayo Allah Mtukufu amewaumbia waja wake ya 
kumkubali na kumjua na kumpwekesha na kumwabudu). 

kwa nuru ya wahyi walioteremshiwa, na 
wanawalingania watu kwenye ibada za Allah, matendo 
mema, tabia njema, na wanadamu wanawahitajia 
mitume zaidi kuliko vile wanavyohitajia chakula na 
kinywaji na pumzi; kwani hakuna njia kamwe ya kupata 
furaha, kufaulu na kupata radhi za Allah isipokuwa 
kupitia mikono yao. 


Na Allah mtukufu amepwekeka kwa ukwasi kamili, na 
uwezo mkamilifu, na elimu inayozunguka kila kitu, nao 
mitume ni wanadamu wala hawamiliki chochote katika 
mambo haya matatu ila waliyopatiwa na Allah, 
Amesema Allah aliyetukuka kumwambia Mtume 
wake &: #"Sema, ewe Mtume, kuwaambia 
washirikina hawa, "Mimi sidai kuwa ninamiliki hazina 
za mbingu na ardhi nikawa nazitumia nitakavyo; na 
sidai kuwa mimi najua al-ghavb (yasiyoonekana); na 
wala sidai kuwa mimi ni malaika"}, Allah amewahusu 
kutokana na uwezo wake na elimu yake na ufalme wake 
kwa alama na miujiza yenye kuvutia; Ili iwabainikie waja 
kuwa wao ni mitume wa Allah walio wakweli katika yale 
waliyotolea habari, Amesema Mtume £#: «Hakuna nabii 
yeyote katika manabii isipokuwa alipewa miujiza 
iliyokuwa sababu ya kuaminiwa na wanadamu» 
imepokewa na Bukhari na Muslim 


Alikuja Nabii Swalih -amani iwe juu yake- na ngamia 

mkubwa aliyetoka kwenye jiwe. 


Naye Nabii Ibrahim -amani imshukie- alitupwa 
kwenye moto mkubwa; wala haukumuudhi. 


Na Nabii Musa - amani imshukie- alipewa aya tisa 
zilizokuwa wazi, akaipiga bahari kwa fimbo, nayo bahari 
ikapasuka, kila kipande mfano wa jabali kubwa, na 
akatupa chini fimbo yake ikawa joka kubwa. 


Nao Nabii Dawud na Sulayman -amani iwashukie- 
walifahamishwa mantwiqa attwair yani lugha na 
maneno va ndege na wakapewa kila kitu 
kinachohitajika. 


Naye sã amani iwe juu yake alikuwa akiwaponya 
waliozaliwa vipofu na wenye barasi na kuwahuisha wafu 
kwa idhini ya Allah, na akawaongelesha watu akiwa 
mtoto mchanga wa kunyonya kabla ya kufikia wakati wa 
kusema, akamtakasa mamake na tuhuma 
aliyobandikwa, na akampwekesha Mola wake. 


Na miongoni mwa aya zinazoshuhudilia ukweli wao: 
ni yale waliyokuwa juu yake kati ya mwenendo mwema, 
na tabia zilizonyooka, na yale Allah aliwatendea wao na 
wafuasi wao ya ushindi na kuwapa mwisho mwema, na 
aliyowatendea waliowakadhibisha ya uangamizi na 
adhabu. 

Na Allah amemkusanvia Nabii wetu Muhammad # 
aya nyingi na kubwa zaidi kuliko alizowapa manabii 
amani iwashukie, Amesema shaykhul Islam Ibnu 
Taymiyyah — Allah amrehemu- "Na miujiza yake ni zaidi 
ya alfu moja, na hakuna katika ulimwengu elimu 
iliyopatikana kwa habari mutawaatir!? isipokuwa elimu 
inayohusiana na miujiza na sheria za dini ya Mtume # 
iko wazi zaidi". Amesema Allah Aliyetakasika: 4 Veve 
ndiye aliyemtuma Mtume wake kwa uwongofu na dini 
iliyo ya haki, ili aifanye kuwa juu ya dini zote, na Allah 
anatosha kuwa shahidi>> 


Katika aya za unabii wake: bishara ya manabii 
waliokuwa kabla yake kuhusu kuja kwake, alisema 
Ibrahimu na Ismail amani iwe juu yao: "Ewe Mola 
wetu, mtumilize katika umma huu mjumbe katika 
kizazi cha Isma'il awasomee aya zako na awafundishe 
Kitabu na Sunnah, na awasafishe na ushirikina na tabia 
mbaya" $ 


Na alisema ‘Isa amani iwe juu yake: Na ni mwenye 
kutoa habari njema ya Mtume atayekuja baada yangu 
ambaye jina lake litakuwa Ahmad, na alimteremkia 
Malaika katika udogo wake, akakipasua kifua chake na 


(1) (habari zinazopokewa na kupokezanwa na idadi kubwa ya watu katika 
kila zama) 

kuitoa sehemu ya shetani iliyokuwemo. 


Na kabla ya hajatumilizwa, Allah alimuepusha 
kutokana na mambo ya ujaahiliya na uchafu, kwa hivyo 
hakuonekana uchi, wala mkono wake haukugusa 
sanamu, wala hakunywa pombe, au kumuuzia yeyote 
kitu haramu. 


Na ulinzi wa mbingu kwa vimondo ulizidishwa ili 
kuhifadhi ujumbe wake, walisema majini: Na kwamba 
sisi, tulitaka kufika mbinguni, tukaipata imejazwa 
Malaika wengi wenye kuilinda na vimondo vya moto 
ambavyo wanarushiwa wenye kuikaribia $. 


Na miongoni mwa alama za unabii wake kuna zile 
zilizopatikana katika uhai wake na zikabakia hadi leo 
kama vile Qur'ani Tukufu, na elimu na Imani iliyobebwa 
na wafuasi wake. 


Na miongoni mwa alama za unabii wake; yale 
aliyoelezea kati ya yale aliyooneshwa na Allah miongoni 
mwa matukio mengi yaliyopita na ghaibu zinazokuja, 
kwa maelezo ya kina, ambayo hawezi yeyote kuyajua 
isipokuwa kwa kufahamishwa na Allah mwenye enzi na 
utukufu, Amesema Aliyetakasika: Hizi ni katika habari 
za ghaibu tulizokufunulia, hukuwa ukizijua wewe wala 
watu wako kabla ya hapa}. 


Na miongoni mwa yale yaliyopita aliyotusimulia 

habari zake: habari ya Adam kusujudiwa malaika, na 
kuhusu Iblisi na kiburi chake, na maelezo mengi ya kina 
na ajabu katika visa vya manabii, na yale 
waliyohitilafiana juu yake umma zilizotangulia na habari 
ya watu wa pango, na watu wa ndovu. 


Na Allah aliwapa viumbe changamoto waje na Sura 
mfano wa Qur'ani; kisha akabainisha kuwa hawataweza 
hilo mpaka siku ya kiyama, hakuweza yeyote, Na 
akatueleza kuhusu makafiri- hali Mtume & ni 
mnyonge katika mji wa Makkah- #Utashindwa 
mkusanyiko wa makafiri wa Makkah na watakimbia ¥, 
na ukadhihiri ukweli wa maneno hayo baada ya miaka 
mingi, akawaonesha waislamu sehemu watazofia 
mabwana wa Kikureshi kwenye uwanja wa vita kabla ya 
siku ya Badr, akasema: «hapa ndipo ataangamia fulani, 
alisema Anas — radhi za Allah zimshukie — : Na huku 
anawekelea -yani Mtume $ mkono wake - juu ya ardhi 
hapa na hapa, basi hakufia yeyote miongoni mwao 
mbali na sehemu aliyowekelea Mtume £2 mkono wake» 
(imepokewa na Muslim), Na alipotoka kuelekea Khaybar 
alileta takbiri na kusema: «Khaybar imeharibika», Allah 
akampa ushindi juu ya watu wa Khaybar (imepokewa na 
Bukhari na Muslim). 


Na alipowatuma Masahaba wake kwenda vita vya 
Mu-ta ili kupigana na Warumi, aliwapa watu habari za 

vifo vya mashahidi kati yao kabla ya kufikiwa na habari 
yao (imepokewa na Bukhari). 


Na akabashiri kuwa Wafursi watawashinda Warumi 
katika uhai wake, na alipomjia mjumbe na barua kutoka 
kwa Kisra, alimwambia: <Hakika Mola 
amemwangamiza amemwangamiza bwanako usiku 
huu 2. (Ahmad). 


Na alipokuwa njiani kuelekea Tabuk alisema: 
«Utavuma upepo mkali juu yenu usiku huu, basi 
asisimame yeyote miongoni mwenu» (Bukhari na 
Muslim). 


Pia alisimulia ukaribu wa kifo chake na kuungana na 
wema waliotangulia kati ya mitume na wafuasi wao 
katika pepo, akakaa juu ya mimbari na akasema: <mja 
aliulizwa na Allah achague baina ya starehe za dunia, 
na yale yaliyo kwake (yani kwa Allah), akachagua 
yaliyo kwa Allah! Abu Bakr -radhi za Allah zimshukie- 
akalia na kusema, tunawatoa baba zetu na mama zetu 
fidia kwa ajili yako! > (Bukhari na Muslim), baada ya 
kusema maneno haya, hakukaa siku nyingi hadi kuaga 
dunia, vilevile, alisema kuwa baada ya miaka mia moja 
hatabaki yeyote miongoni mwa maswahaba wake juu ya 
mgongo wa ardhi (Bukhari na Muslim), yote hayo 
yakawa kama alivyotabiria 25. 

Na akabashiria ufunguzi wa Baitil Magdis, na kuwa 
baada yake kutazuka ugonjwa wa tauni utakaoangamiza 
idadi kubwa ya waislamu, na kwamba baada ya hapo 
mali yatakithiri asipatikane yoyote wa kupokezwa, ikawa 
kama alivyoeleza; ukapatikana ufunguzi wa Baitil 
Maqdis, na tauni ikazuka upande wa Sham, matukio 
haya mawili yalitukia katika uongozi wa Khalifah U'mar - 
radhi za Allah zimshukie -, kisha mali yakakithiri wakati 
wa uongozi wa U'thman bin A'ffan -radhi za Allah 
zimshukie — ikawa hata akipewa mmoja wao dinari mia 
moja hachukui kwa kuwa amejitosheleza. 


Na akatufahamisha kuwa waislamu wataishinda miji 
na kuitawala, na kwamba wakazi wa mji wa Madina 
watagura na kuielekea miji hio ili kupata starehe na 
upana wa riziki, na akasema: < Na madina ni bora kwao 
lau wangalijua» (Bukhari na Muslim), kama 
alivyobashiria kumalizika ufalme wa Kisra na Kaisari na 
kwamba hazina zao zitatumika kwenye njia ya Allah, 
vilevile alieleza kuwa umma wake utafunguliwa na 
kukunjuliwa dunia, waifanyie pupa kama walivyofanya 
waliokuwa kabla yao, na kwamba umma wake 
watajifananisha na umma waliopita na kufuata njia zao 
hata lau wataingia kwenye shimo la burukenge 
wataingia (Bukhari na Muslim). 


Na akabainisha alama za kiyama zitakazotukia kabla 

ya kusimama kwake: miongoni mwa upungufu wa elimu, 
na wingi wa ujinga, na kutokea fitina, na wingi wa 
mauaji, na kushindana katika urefushaji wa mijengo; 
alisimama siku moja baina ya maswahaba wake 
akawafafanulia yale yatakayokuwa kabla ya Kiyama, 
Amesema Hudhaifa -radhi za Allah zimshukie- 
«Alisimama Mtume wa Allah -rehema na amani 
zimshukie- kisimamo, hakuacha chochote kitakachotukia 
wakati ule hadi siku ya kiyama isipokuwa alisimulia 
kukihusu, akahifadhi mwenye kuhifadhi, na akasahau 
mwenye kusahau» (Bukhari na Muslim). 


Pia, akawahadithia Maswahaba wake 
aliyoyashuhudia na kuyaona mbinguni, - katika safari ya 
al-Israa wa al-Mi'raaj - Allah alipompeleka kwa roho 
yake na mwili wake kutoka Makkah hadi msikiti wa Agsa 
ulioko Bayt al- Magdis, kisha akampandisha juu 
mbinguni mpaka akafika kwenye Sidra al-Muntaha!?, 
kisha akarejea Makkah usiku ule ule, akawafahamisha 
aliyoyaona ya Pepo na wakaazi wake na Moto na watu 
wake na sidra al-Muntaha, na sauti ya mwandiko wa 
kalamu za makadirio ya ulimwengu. 


Vilevile, Allah alimpa nguvu kwa aya za kilimwengu 
zenye kuonekana kwenye viumbe kwa macho: 


(1) (mti wa mkunazi ulio kwenye uwingu wa saba) 

akampasulia mwezi mpaka ukawa pande mbili, 
wakashuhudia watu Makkah na miji mingine. 


Na alama za unabii wake zilionekana kwenye miili ya 
wanadamu: kwa mfano, katika hotuba ya hija ya kuaga, 
Allah aliyafungua maskizi ya watu mpaka wakamskia 
wote, idadi yao ilikuwa zaidi ya elfu mia moja (Abu 
Dawuud). 


Alimuombea Anas -radhi za Allah ziwe nave- Allah 
ampe watoto wengi na mali mengi; ikawa hivvo na 
akashuhudia katika uhai wake janaza za watu zaidi va 
mia moja na ishirini katika kizazi chake (Bukhari na 
Muslim). 


Na akawaombea Abu Hurayra na mamake -radhi za 
Allah ziwe nao wote wawili- kwamba Allah awaruzuku 
mapenzi va waumini, amesema Abu Hurayra: 
<Hakuumbwa mumini yeyote, akaskia kunihusu 
isipokuwa alinipenda hata kama hajaniona» (Muslim). 


Na akamuombea U'rwah al-Baarigiy — radhi za Allah 
zimshukie- apate baraka katika ununuaji na uuzaji wake; 
akawa hata lau angeuza mchanga basi angepata faida 
(Bukhari). 


Na ulipovunjika mguu wa Abdullahi bin A'tiik -radhi 
za Allah zimshukie-, Mtume & aliupangusa; ukapona 
(Bukhari). 

Na aliyatemea mate macho ya Ali — radhi za Allah 
zimshukie- yalipokuwa yameugua; akapona kama vile 
hakuwa ameumwa kabla ya hapo (Bukhari na Muslim). 


Vilivile, alama za unabii wake zilidhihiri kwenye 
wanvama-kava (mifugo): Mtume $8 siku moja aliingia 
kwenye bustani ya baadhi ya Answaar akampata 
ngamia, naye ngamia akalia alipomuona Mtume wa 
Allah #8, hapo akampapasa akanyamaza, kisha 
akamwambia mwenye ngamia: <Kwani Humuogopi 
Allah kwa huyu mnyama aliyokumilikisha Allah?! 
Hakika amenishtakia kuwa unamuweka na njaa na 
kumtaabishax (imepokewa na Abu Dawuud). 


Na alisema A'isha -radhi za Allah zimshukie-: « familia 
ya Mtume & ilikuwa na mnyama, kila akitoka Mtume 
#8 anacheza kwa wingi sana, lakini anapomhisi Mtume 
#8 ameingia, mnyama huyo anajilaza na kunyamaza 
kimya, wakati ule Mtume #8 atakuwa nyumbani; kwa 
kuogopea kumuudhi» (imepokewa na Ahmad). 


Na miongoni mwa alama za unabii wake, ni uwezo 
aliopewa na Allah wa kukihirisha chakula na kinywaji; 
katika Al-Hudaiybiyah walikuwa pamoja naye 
maswahaba elfu moja na mia tano, Amesema Jaabir - 
radhi za Allah zimshukie-: « Mtume #8 aliweka mkono 
wake ndani ya chombo, maji yakabubujika kwa nguvu 

katikati ya vidole vyake kama chemchemi, tukayanywa 
na kuyatawadhia, akaulizwa: mlikuwa wangapi? 
Akasema: Lau tungalikuwa elfu mia moja, basi maji hayo 
yangelitutosheleza, tulikuwa elfu na mia tano» 
(Bukhari). 


Na katika vita vya Dhaat Al-Riqaa', aliyakusanya maji 
kidogo kwenye bakuli; maaskari wote wakajaza vyombo 
vyao maji hayo. 


Na chakula kilipopungua katika vita vya Khaybar, 
Mtume £5 akawaamuru maswahaba wakusanye chakula 
chote walichokuwa nacho, akakiombea kipate baraka, 
wakala mpaka wanajeshi wote wakashiba, ilikuwa idadi 
yao elfu moja na mia tano. 


Na katika vita vya Tabuk, Maswahaba waliokuwa 
idadi yao takriban elfu thelathini walipatwa na shida ya 
maji, Mtume #8 akatawadha katika moja ya chemchemi 
za mji wa Tabuk, maji mengi yakamiminika kwa nguvu 
wakayatumia wote (imepokewa na Muslim). 


Na Samurah bin Jundub -radhi za Allah zimshukie- 
alisema: «Tulikuwa na Mtume # tukila katika chombo 
kimoja kikubwa, kuanzia asubuhi hadi usiku, 
wakisimama watu kumi wanakaa watu kumi, tukasema: 
"chakula kilikuwa kikiongezwa kutoka wapi?", akasema: 
Ni kitu gani kinachokustaajabisha? Kilikuwa kikitoka 

upande huu, na huku anaashiria mbinguni» (imepokewa 
na Tirmithiy). 


Na katika alama za unabii wake ni kwamba Allah 
alimdhalilishia miti na mawe: Aliposhukia katika bonde 
yeye na maswahaba wake, aliikamata miti miwili nayo 
ikamuandama na kushikana juu yake kwa kutii amri yake 
(imepokewa na Muslim). 


Na akiwa Makkah, majini walikusanyika kusikiliza 
kisomo chake cha Qur'ani, mti uliokua pambizoni 
mwake ukampa habari ya kuhudhuria kwao (Bukhari na 
Muslim). 


Na alikuwa akiwahutubia watu akiwa juu ya gogo la 
mti kisha akatengenezewa mimbar, alipoanza kuitumia, 
gogo lile lilitoa sauti na kulia kilio cha mtoto, hadi pale 
alipowekelea Mtume $$ mkono wake; likanyamaza 
(imepokewa na Bukhari). 


Na alisema Mtume $8: «Hakika mimi najua jiwe 
Makkah liliokuwa likinisalimia kabla sijatumilizwa, 
Mimi hata sasa nalijua» (imepokewa na Muslim). 


Na alipopanda juu ya mlima wa Uhud pamoja na 
kundi la Maswahaba wachache jabali liliwatetemesha, 
Mtume # aliligonga na kusema: «Tulia Uhud»; 
likathibiti (imepokewa na Bukhari). 

Na katika alama za unabii wake ni kwamba, Allah 
alimtia nguvu kwa Malaika wake, jambo ambalo 
hakuwafanyia waliokuwa kabla yake; huko Makkah, 
Malaika wa majabali alimuomba ruhusa awafunike 
makafiri wa Makkah kwa al-akhshabain- nayo ni 
majabali mawili Makkah. 


Ama kuhusiana na Hijra (kugura kutoka Makkah 
kuelekea Madina); Amesema Allah: 4Na yeye ni wa pili 
kati ya wawili (yeye na Abu Bakr al-swiddiiq- radhi za 
Allah zimshukie-) walipokuwa pangoni katika jabali la 
Thawr, Mtume akamwambia: "Usihuzunike kwa Yakini 
Allah yuko pamoja nasi", Allah akamteremshia utulivu 
wake, na akamnusuru kwa majeshi msivovaonaġ. 


Na katika vita vya Badr; wabora wa Malaika -Jibriil na 
Mikaail- walishirikiana na Mtume £8 kuwapiga makafiri, 
pia alionekana Mtume #8 kwenye vita vya Uhud akiwa 
baina ya Malaika wawili waliokuwa wakipigana kwa 
ushujaa mwingi (Bukhari na Muslim), vilevile, Jibriil - 
amani imshukie- alitembea pamoja naye kutoka Al- 
Khandag (mtaro uliokuwa ndani mji wa Madina) hadi 


Na miongoni mwa alama za unabii wake £8; ni 
kwamba Allah amemuhifadhi kutokana na shari za 
maadui wake, Amesema Allah Mtukufu:#Na Allah ni 

mwenye kukulinda na kukuokoa na maadui zako, kwa 


hivyo hawakuweza kumuangamiza mpaka akanusirika 
juu yao pamoja na wingi wao na nguvu zao nyingi. 


Na baadhi ya mayahudi walipomfanyia uchawi; Allah 
Mtukufu alimpa ushindi juu ya uchawi wao, akamjulisha 
kuwa amefanyiwa uchawi na akamwelekeza sehemu 
walipokuwa wameuficha na akaweza kuubatilisha, pia 
walimuekea sumu kwenye nyama ya mbuzi ili kumuua, 
Allah Mtukufu akamjuza hayo. 


Na miongoni mwa alama za unabii wake €8: tabia 
zake njema na maumbile yake yaliyokamilika. 


Pamoja na kupata ushindi, na kutiiwa na viumbe, na 
kumtanguliza kwao kuliko nafsi zao na mali yao, Mtume 
#8 alifariki bila ya kuwacha dirham (fedha) wala diinaar 
(dhahabu), wala mbuzi wala ngamia, isipokuwa nyumbu 
yake na silaha yake na ngao yake aliyokuwa ameiweka 
rehani kwa myahudi kwa ajili ya deni la pishi (swaa') 
thelathini za ngano (aina ya nafaka) aliowanunulia 
familia yake. 


Na baada ya hayo, Enyi Waislamu: 


Atakayeyatafakari maisha ya Mtume #8 kuanzia 
kuzaliwa kwake hadi kufa kwake; atajua kwa yakini 
kuwa yeye ni Mtume wa Allah, alikuja na maneno 
ambayo, viumbe wote tangu wa mwanzo hadi wa 

mwisho wao hawajapata kuskia mfano wake, na alikuwa 
kila wakati anawaamuru na kuwalingania watu 
kumpwekesha Allah katika ibada, na kuwaelekeza 
kwenye kila la kheri, na kuwakataza kila lenye shari, na 
Allah alikuwa akimdhihirishia aya nyingi zenye maajabu. 


Alikuja na dini kamili zaidi, iliyokusanya mazuri 
yaliyokuwa katika umma zilizopita, ukawa umma wake 
ndio umma mkamilifu zaidi katika kila jema, na 
hawakuyapata mema haya isipokuwa kupitia kwake na 
kusoma kutoka kwake, naye ndiye aliyewaamrisha 
kuyatekeleza na kujipamba nayo, wakawa ndio wasomi 
wakubwa wa watu wa duniani na wenye kushikana na 


dini zaidi na waadilifu zaidi na wabora wao. 


Najilinda kwa Allah kutokana na Shetani aliyefukuzwa 
kutoka kwa Rehema ya Allah, 


#Sema, Ewe Mtume, "Bila shaka mimi ni binadamu 
kama nyinyi, ninaletewa wahyi kutoka kwa Mola 
wangu ya kwamba mola wenu ni Mola Mmoja tu. Basi 
yeyote anayetumaini kukutana na Mola wake na 
kupata malipo yake, naafanye matendo mema wala 
asimshirikishe yoyote katika ibada ya Mola wake" 3 


Allah atubarikie mimi na nyinyi katika Qur'ani 
Tukufu... 

HOTUBA YA PILI 


Sifa njema zote ni za Allah kwa ihsani yake, na 
Shukrani ni zake kwa taufiki yake na vipaji vyake, 
Nashuhudia kwamba hapana apasaye kuabudiwa kwa 
haki isipokuwa Allah peke yake hana mshirika kwa 
kuitukuza shani yake, Na nashuhudia kwamba 
Muhammad ni mja wake na Mtume wake, rehema za 
Allah zimshukie yeye na familia yake na maswahaba 
wake na awape salamu nyingi. 


Enyi Waislamu: 


Kuzitafakari alama za unabii wa Muhammad & na 
dalili za ukweli wake inazidisha katika imani, na kusoma 
kwa wingi mazuri yake yenye kuvutia na sheria yake 
tukufu ni sababu ya kupata daraja za juu, na hatuwezi 
kumjua Allah isipokuwa kupitia njia yake &. 


Na anayetaka kujua ukweli wa ujumbe wake na uwazi 
wa hoja zake, basi aisome Qur'ani Tukufu. 


Na walipokuwa viumbe wahitajia zaidi kumsadikisha 
Mtume kuliko kuhitajia kwao vitu vyote; Allah 
alirahisisha alama ambazo kwazo unajulikana ukweli wa 
Manabii, na akazijaalia kuwa nyingi na wazi na zenye 
kushinda, kiasi ya kwamba hakatai kuamini isipokuwa 
mjeuri, wala haingiwi na shaka kuhusu ukweli wao 
isipokuwa mwenye kiburi. 

Na kwa kweli, kheri yote iko katika kusimama imara 
kwenye kusadikisha unabii wa Muhammad & na kumtii. 


Kisha mjue kuwa Allah amewaamrisheni kumuombea 
Nabii wake rehema na amani... 

